ROMÂNIA

JUDEŢUL HUNEDOARA

PRIMĂRIA ORAŞULUI SIMERIA

Nr.8.151/17.06.2022

 RAPORT

 Subsemnata Pipernea Szidonia Ildiko, consilier juridic în cadrul Compartimentului Administraţie Publică Locală, Juridic, Autoritate Tutelară aduc la cunoştinţă următoarele:

 În şedința Consiliului local al oraşului Simeria din data de 30 martie 2022 s-a aprobat prin Hotărârea Consiliului Local nr.45/2022 Regulamentul de organizare şi funcţionare al Consiliului local al oraşului Simeria.

 Luând în considerare adresa Instituției Prefectului Județului Hunedoara cu nr.3457/14.04.2022, înregistrată la Primăria orașului Simeria sub nr.5602/18.04.2022, prin care se solicită revocarea HCL nr.45/2022 privind aprobarea Regulamentul de organizare şi funcţionare al Consiliului local al oraşului Simeria, act administrativ apreciat ca nelegal.

 Ţinând cont de prevederile Ordonanţei de Urgenţă a Guvernului nr.57 din 05.07.2019 privind Codul Administrativ, cu modificările și completările ulterioare, care reglementează cadrul general pentru organizarea şi funcţionarea autorităţilor şi instituţiilor administraţiei publice, statutul personalului din cadrul acestora, răspunderea administrativă, serviciile public, precum şi unele reguli specifice privind proprietatea publică şi privată a statului şi a unităţilor administrativ-teritoriale, precum şi de prevederile Ordinului nr. 25 din 14 ianuarie 2021 pentru aprobarea modelului orientativ al statutului unităţii administrativ-teritoriale, precum şi a modelului orientativ al regulamentului de organizare şi funcţionare a consiliului local, cu modificările și completările ulterioare;

 Având în vedere cele mai sus menţionate propun spre dezbatere şi adoptare Consiliului local al oraşului Simeria proiectul de hotărâre privind aprobarea Regulamentului de organizare şi funcţionare al Consiliului local al oraşului Simeria precum şi revocarea H.C.L. nr.45/2022 și abrogarea Hotărârii Consiliului Local nr.117/2019 Regulamentul de organizare şi funcţionare al Consiliului local al oraşului Simeria.

 Secretar general, Consilier juridic,

 Jr. Todor Nicolae-Adrian Pipernea Szidonia Ildiko